الزوجه الملكه العظيمه هوا مصطلح بيستخدم للاشاره لزوجات الملوك المصريين القدما يوم تتويجهم, اول وحده اتسمت بالاسم دا يمكن كانت نوب خعس من الفتره الوسيطه الثانيه , مريت سجر مرات الملك سنوسرت التالت كمان بيتقال انها كانت اول من حملت اللقب و اتحط اسمها فى خرطوش. نفرتارى: كانت الزوجه الملكيه العظيمه للملك رعمسيس التانى ,و بعد وفاة امها, حملت ميريت آمون الابنه الرابعه للملك لقب الزوجه الملكيه العظيمه. نفرتيتى: كانت الزوجه الملكيه العظيمه لاخناتون اتوفت واحده من بناتهم و هيا ميكيت اتون, و اتصور حزنهم عليها فى بعض النقوش. و بعد وفاة ابنتهم, اختفت نفرتيتى من البلاط الملكى و حلت ابنتها ميريت اتون محلها, و حصلت على لقب الزوجه الملكيه العظمى. عنخ سن پا اتن: كانت الزوجه الملكيه العظيمه لشقيقها (او الاخ غير الشقيق) توت عنخ امون و خليفته خپر خپرو رع آى و يمكن كانت الزوجه الملكيه العظيمه لوالدها, اخناتون, بعد وفاه والدتها. كانت الزوجه الملكيه العظيمه قرينه الملك الرسميه فى الدوله و كتير من الاحيان كانت شقيقه او حتى ابنه للملك, كان الملك بيتجوز من اكتر القريبات حق بالوراثه , او كان بيتجوز اخته او ابنته من لابقاء السلاله الملكيه نقيه و ليؤكد شرعية حقه بالعرش.